**ИЗВЕШТАЈ ЗА ПРОЦЕНКА НА ВЛИЈАНИЕТО НА РЕГУЛАТИВАТА**

|  |  |
| --- | --- |
| Назив на министерство: | Министерство за информатичко општество и администрација |
| Назив на предлогот на закон: | Предлог закон за измени и дополнувања на Законот за вработените во јавниот сектор |
| Одговорно лице и контакт информации: | Ана Малцева  [ana.malceva@mioa.gov.mk](mailto:ana.malceva@mioa.gov.mk) |
| Вид на Извештај | Нацрт  Предлог |
| Обврската за подготовка на предлогот на закон произлегува од: | Годишната програма за работа на Владата на Република Македонија  НПАА  Заклучок на Владата на Република Македонија  Друго\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Поврзаност со Директивите на ЕУ | НЕ |
| Дали нацрт извештајот содржи информации согласно прописите кои се однесуваат на класифицираните информации | Да  Не |
| Датум на објавување на нацрт Извештајот на ЕНЕР: | 13.12.2018 година |
| Датум на доставување на нацрт Извештајот до Министерството за информатичко општество и администрација: |  |
| Датум на добивање на мислењето од Министерството за информатичко општество и администрација: |  |
| Рок за доставување на предлогот на закон до Генералниот секретаријат | јануари 2019 година |

**1. Опис на состојбите во областа и дефинирање на проблемот**

***1.1 Опис на состојбите***

Со Законот за вработените во јавниот сектор се уредуваат општите начела, класификацијата на работните места, евиденцијата, видовите на вработувања, општите права, должности и одговорности, мобилноста, како и други општи прашања за вработените во јавниот сектор, односно се воспостави системско уредување на прашањата кои се однесуваат на вработените на јавниот сектор. Иако се работи за хетерогена група на вработени, сепак како неопходна се покажа потребата сите вработени во јавниот сектор да бидат опфатени со една општа законска рамка која ќе ги утврди минималните стандарди во однос на статусот на овие лица.

Поради констатираните непочитувања, недоследности на професионалната етика, основните принципи на ризично управување кои еклатантно беа утврдени во препораките содржани во извештаите за Република Македонија на Европската Комисија, Итните реформски приоритети за Република Македонија, препораките на групата на Високи експерти предводена од Рајнхард Прибе, Владата на Република Македонија формираше меѓуресорска работна група задолжена да предложи план за воспоставување на модел за реформа на безбедносно – разузнавачкиот систем во Република Македонија со кој Управата за безбедност и контраразузнавање нема повеќе да биде орган во состав на Министерството за внатрешни работи.

Со цел реализација на претходно наведениот модел потребно е да се изврши изменување и дополнување на повеќе системски и материјални закони со кои ќе се создаде основ за изземање на Управата за безбедност и контраразузнавање од организационата поставеност на Министерството за внатрешни работи.

За воспоставување на претходно наведениот модел првично се пристапи кон изменување и дополнување на Законот за организација и работа на оганите на државната управа, преку реорганизација на Министерството за внатрешни работи и формирање на Агенција за внатрешно разузнавање. Аналогно на наведенот се наметна потребата исклучоците за вработените во јавниот сектор да се однесуваат и на вработените во ново создадената Агенција за внатрешно разузнавање. Со пристапувањето кон измената и дополнувањето на овој закон во суштина се врши хармонизација на домашното законодавство во однос на потребата од реорганизација на Министерството за внатрешни работи и формирање на Агенција за внатрешно разузнавање.

**2. Цели на предлог регулативата**

Целта на измената и дополнување на овој закон е хармонизација на домашното законодавство во поглед на спроведувањето реформата на безбедносно-разузнавачкиот систем во Република Македонија кое повлекува вработените и актите за внатрешна организација и систематизација во Агенцијата за внатрешно разузнавање да бидат изземени од организациската поставеност на Министерството за внатрешни работи и истите да бидат третирани во друга подгрупа (овластени службени лица) на вработени во јавниот сектор, односно актите за внатрешна организација и систематизација да бидат уредени со материјален закон.

**3. Можни решенија (опции)**

Донесување на Законот за изменување и дополнување на Законот за вработените во јавниот сектор.

**Проценка на влијанијата на регулативата**

***Можни позитивни и негативни влијанија од секоја од опциите:***

***4.1 Економски влијанија***

Понудената опција нема да предизвика трошоци за економијата во областа на вработувањето и конкурентноста и нема да има влијание врз малите и средни претпријатија и други економски субјекти.

***4.2 Фискални влијанија***

За усвојување на предложениот закон не се потребни дополнителни фискални средства.

***4.3 Социјални влијанија***

Предложените решенија нема да влијааат врз намалување на сиромаштијата, заштитата и унапредувањето на здравјето, заштитата и унапредувањето на човековите права и родовата еднаквост, заштита на ранливите групи и обесправените.

***4.4 Влијанија врз животната средина***

Со предложените решенија нема да се влијае врз воздухот, почвата, нема да има ефект на стаклена градина, бучава, био-диверзитет, а со тоа што нема влијание врз наведените делови на природата, нема да има ниту директно или индиректно влијание врз здравјето на луѓето.

***4.5 Административни влијанија и трошоци –***

**а) трошоци за спроведување**

За имплементација на наведениот закон, не се потребни нови човечки ресурси и нивна обука, ниту пак дополнителни инвестиции во канцелариски простор, опрема и слично.

***б) трошоци за почитување на регулативата***

Со предложените законски решенија не се предлага воведување на нови административни оптоварувања, формалности и трошоци, односно не се предвидени нови трошоци за издавање на лиценци, дозволи и друго за правните и физичките лица, со што не се влијае врз конкурентноста.

**5. Консултации**

***5.1 Засегнати страни и начин на вклучување***

Во усвоените заклучоци од Советот на ЕУ од 26.06.2018, а потврдени од Европскиот совет на 28.06.2018 година е нагласена важноста да продолжи напредокот во имплементацијата на Итните реформски приоритети и испорачувањето дополнителни одржливи резултати, во областа на: правосудството, безбедносните и разузнавачките служби, реформата на јавната администрација и борбата против организираниот криминал и корупцијата, со цел да се задржи реформскиот моментум кој владее во Република Македонија. Во делот на реформа на безбедносните служби фокусот е насочен кон: Доследно спроведување на целиот пакет мерки кој се однесува на целосна операционализација на ОТА преку усвојување на преостанатите закони и донесување на подзаконоските акти, формирање на Совет за граѓански надзор и целосна реформа на разузнавачките служби со усвојување План за реформа на безбедносно-разузнавачкиот сектор. Како резултат на реализацијата на итните реформски приоритети во областа на реформата на безбедносните служби, Владата на Република Македонија на својата Деведесет и трета седница, одржана на 09.10.2018 година,донесе Одлука за формирање на Меѓуресорска работна група која ќе предложи модел за реформа на безбедносно-разузнавачкиот систем во Република Македонија со план за негово воспоставување. Врз основа на конструктивните состаноци на работната група, анализа на сите изготвени документи, дискусиите со научната јавност, невладините организации, како и дискусиите и предлозите изнесени од пратениците на Собрание на Република Македонија, а во насока на исполнување на препораките на Прибе, во чиј извештај беше констатирано непочитување на професионалната етика, основните принципи на ризично управување, недостаток на познавање на чувствителноста на разузнавачите задачи во рамките на Управа за безбедност и контраразузнавање, меѓуресорската работна група предложи план за воспоставување модел за реформа на безбедносно-разузнавачкиот систем во Република Македонија.

***Преглед на добиените и вградените мислења***

***5.3 Мислењата кои не биле земени предвид и зошто***

**6. Заклучоци и препорачано решение**

***6.1 Споредбен преглед на позитивните и негативните влијанија на***

***можните решенија (опции)***

* 1. ***Ризици во спроведувањето и примената на секое од можните***

***решенија (опции****)*

При спроведувањето и примената на предложените законски решенија не постојат ризици.

***6.3 Препорачано решение со образложение***

Со предложениот текст на законот за изменување и дополнување се врши изземање на вработените во новосоздадената Агенција за внатрешно разузнавање, од организационата поставеност на Министерството за внатрешни работи.

**7. Спроведување на препорачаното решение**

***7.1 Потреба од менување на закони и подзаконска регулатива во***

***областа или други сродни области***

Со донесување на предметниот закон, а со цел обезбедување унифицираност и конзистентност во правниот систем на Република Македонија, се наметна потреба од донесување неколку закони од надлежност на повеќе министерства.

***7.2 Потребни подзаконски акти и рок за нивно донесување***

Донесувањето на предложениот закон не имплицира донесување на подзаконски прописи.

***7.3 Органи на државната управа, државни органи и други органи надлежни за спроведување***

Надлежни органи за спроведување на предложените мерки во законите од сродните области поврзани со предложениот закон се: Министерството за внатрешни работи – Биро за јавна безбедност и Управа за безбедност и контраразузнавање.

***7.4 Активности за обезбедување на ефикасно спроведување на предлогот на закон***

Министерството за внатрешни работи ќе преземе активности за целосна имплементација на предметните решенија.

**8. Следење и евалуација**

* 1. ***Начин на следење на спроведувањето***

Резултатите од предложените законски решенија ќе се следат преку континуирано следење на примената на предложениот закон.

***Евалуација на ефектите од предлогот на закон и рокови***

Резултатите од предложените законски решенија ќе се следат преку континуирано следење на примената на предложениот закон.

**Изјава од државниот секретар**

**Нацрт Извештајот за проценка на влијанието на регулативата е изготвен во согласност со Методологијата за проценка на влијанието на регулативата. Тој дава реална проценка на можните влијанија и очекуваните ефекти, како и трошоците кои се однесуваат на секоја од утврдените можни решенија (опции) за решавање на проблемот.**

**Датум: \_\_\_\_\_\_\_\_\_\_\_\_\_\_ .................................................. потпис на државен секретар**

**Изјава од министерот**

**Врз основа на резултатите од анализите прикажани во Извештајот за проценка на влијанието на регулативата сметам дека препорачаното решение (опција) претставува најдобар начин за решавање на проблемот и постигнување на очекуваните ефекти на најекономичен начин.**

**Датум:\_\_\_\_\_\_\_\_\_\_\_\_ ..........................................**

**потпис на министерот**